gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8473, del 28-01-2019 (2019/354)

Informació pública de la modificació del projecte de reparcel·lació del Pla parcial 22 Casagrande.
--------------------------------------------------------------------------------------------------

### Dades del document

Número de DOGV
:   8473

Data del DOGV
:   28-01-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/354


Data del document
:   18-12-2018

Organisme emissor
:   Ajuntament de Torrevieja

Tipus de document
:   Anunci

Descriptors 

:   * Torrevieja
    * pla d'urbanisme
    * administració local

Informació pública de la modificació del projecte de reparcel·lació del Pla parcial 22 Casagrande. [2019/354]  
José Manuel Dolón García, alcalde president de l'Ajuntament de Torrevieja, fa saber:   
Que per acord de la Junta de Govern Local, de data 26 d'octubre de 2018, es va adoptar, d'entre altres, l'acord següent:  
«1r Aprovar el projecte de modificació del projecte de reparcel·lació del Pla parcial 22 Casagrande, elaborat pel Servei d'Urbanisme i tramitat amb número d'expedient 2015/6.  
2n Sotmetre a informació pública, per període d'un mes, anunciada en el Diari Oficial de la Generalitat Valenciana, en un diari no oficial d'àmplia difusió a la localitat i la pàgina web de l'Ajuntament de Torrevieja. Durant aquest termini el projecte diligenciat haurà d'estar depositat, per a la seua consulta pública, a l'Ajuntament, i podran presentar-se les al·legacions i els documents que s'estimen oportuns.  
  
3r Notificar individualment els propietaris inclosos en l'àrea reparcel·lable que són:  
Julia Casciario Sala.  
Juan de Dios García Casciaro.  
Concepción García Casciaro.  
José Inés Peiró Urriolagoitia.  
Juan de Dios José García López.  
María Soledad García López.  
Fundación Casatejada.  
Carolina Bernal-Quirós Casciaro.  
José Tomás Bernal-Quirós Casciaro.  
Juan José Bernal-Quirós Casciaro.  
José Martínez Jover.  
Dolores Gómez Mañogil.  
María Dolores Macía Rufete.  
Tomás Martínez Jover.  
4t Facultar l'alcalde president, o a qui legalment el substituïsca o actue com a tal, tan àmpliament i bastant com calga i pertoque en dret, per al compliment i l'efectivitat d'aquests acords.»  
  
Torrevieja, 18 de desembre de 2018.- L'alcalde president: José Manuel Dolón García.
Diari Oficial de la Generalitat Valenciana


Sumari del DOGV 8691, del 04-12-2019 (2019/11708)

RESOLUCIÓ de 25 de novembre de 2019, del tribunal del concurs oposició per a la provisió pel torn de promoció interna de metge o metgessa d'urgència hospitalària d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució provisional del concurs oposició.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8691

Data del DOGV
:   04-12-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/11624


Data del document
:   25-11-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 25 de novembre de 2019, del tribunal del concurs oposició per a la provisió pel torn de promoció interna de metge o metgessa d'urgència hospitalària d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució provisional del concurs oposició. [2019/11822]  
De conformitat amb la base sexta de la Resolució de 30 de gener de 2017, del director general de Recursos Humans i Econòmics, per la qual es convoca el concurs oposició pel torn de promoció interna, de metge o metgessa d'urgència hospitalària d'institucions sanitàries dependents de la Conselleria de Sanitat Universal i Salut Pública (DOGV 7974, 07.02.2017), finalitzada la fase d'oposició i la fase de concurs, es publica la relació d'aspirants que han arribat fins a aquest punt del procés selectiu, especificant la puntuació obtinguda en cada fase i segons l'ordre final aconseguit es fa pública la resolució provisional del concurs oposició.  
Els i les aspirants disposaran d'un termini de deu dies hàbils comptats des de l'endemà de publicació de la present resolució, per a realitzar les al·legacions que estimen pertinents relatives a la puntuació obtinguda en la fase de concurs.  
  
València, 25 de novembre de 2019.- La presidenta del tribunal: Purificacion Sánchez Cuesta. La secretària del tribunal: Amparo Aliaga Valero.
Diari Oficial de la Generalitat Valenciana


Sumari del DOGV 8481, del 07-02-2019 (2019/997)

Informació pública de la modificació del règim de suspensió de l'atorgament de llicències derivat de l'exposició al públic del Pla d'ordenació detallada.
---------------------------------------------------------------------------------------------------------------------------------------------------------

### Dades del document

Número de DOGV
:   8481

Data del DOGV
:   07-02-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/997


Data del document
:   01-02-2019

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * pla d'urbanisme
    * administració local

Informació pública de la modificació del règim de suspensió de l'atorgament de llicències derivat de l'exposició al públic del Pla d'ordenació detallada. [2019/997]  
El Ple de l'Ajuntament, en sessió ordinària de 31 de gener de 2019, va adoptar l'acord que en la seua part dispositiva indica el següent:  
1. Completar el règim de suspensió de l'atorgament de llicències contingut en el punt dispositiu quart de l'Acord plenari de 26 de juliol de 2018, pel qual es va sotmetre a participació pública i consultes la versió inicial del Pla d'ordenació detallada de Castelló de la Plana (DOGV 8374, 03.09.2018), afegint-li la concreció dels aspectes accessoris de les ordenances del Pla d'ordenació detallada el compliment del qual s'excusa per a l'atorgament de les llicències d'edificació, per la qual cosa passa a quedar redactat en els termes següents:  
  
«Suspendre en tot el terme municipal la tramitació i l'atorgament de llicències de parcel·lació de terrenys, edificació i demolició, llevat que les actuacions siguen compatibles amb l'ordenació vigent i amb la proposada, i suspendre l'aprovació de nous programes d'actuació, durant el termini màxim previst per la llei. Aquesta suspensió no alterarà la vigència de l'acordada amb motiu del sotmetiment a participació pública i consultes de la versió inicial del Pla general estructural, que continuarà produint els efectes que li són propis.  
  
Per a facilitar la compatibilitat de les obres o actuacions amb la nova ordenació, en els termes de l'article 64.3 de la LOTUP, s'excusa el compliment de les condicions de parcel·la i de la posició de l'edificació en la parcel·la, entesos com a aspectes accessoris de les ordenances del Pla d'ordenació detallada, en relació amb les llicències d'edificació referides a tot el terme municipal.»  
2. Publicar el present acord en el Diari Oficial de la Generalitat Valenciana, i disposar la seua entrada en vigor l'endemà de la publicació en el citat diari oficial.  
Cosa que es fa pública per a coneixement general i efectes.   
  
Castelló de la Plana, 1 de febrer de 2019.- L'alcaldessa: Amparo Marco Gual.
Diari Oficial de la Generalitat Valenciana


Sumari del DOGV 8519, del 01-04-2019 (2019/3176)

Extracte de la Resolució de 26 de març de 2019, de la Conselleria d'Educació, Investigació, Cultura i Esport, per la qual es convoquen per a l'exercici 2019 subvencions a la participació en fires internacionals del sector del llibre.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8519

Data del DOGV
:   01-04-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/3176


Data del document
:   26-03-2019

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 26 de març de 2019, de la Conselleria d'Educació, Investigació, Cultura i Esport, per la qual es convoquen per a l'exercici 2019 subvencions a la participació en fires internacionals del sector del llibre. [2019/3176]  
BDNS (identif.): 446780.  
De conformitat amb el que preveuen els articles 17.3 b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la base de dades nacionals de subvencions:  
http://www.pap.minhap.gob.es/bdnstrans/index  
  
Primer. Beneficiaris  
Podran optar a aquesta subvenció les empreses editorials, les persones escriptores o il·lustradores i les associacions del sector del llibre l'activitat de les quals es realitze en l'àmbit competencial de la Generalitat Valenciana.  
  
Segon. Objecte  
Subvencions en règim de concurrència competitiva destinades a la participació en fires internacionals del sector del llibre.  
  
Tercer. Bases reguladores  
Ordre 10/2017, de 31 de març, de la Conselleria d'Educació, Investigació, Cultura i Esport per la qual s'estableixen les bases reguladores per a la concessió de subvencions a la participació en fires internacionals del sector del llibre (DOGV 8016, 06.04.2017).  
  
Quart. Quantia  
20.000 euros.  
  
Cinqué. Termini de presentació de sol·licituds  
Vint dies naturals a comptar des de l'endemà de la publicació de l'extracte d'aquesta resolució en el Diari Oficial de la Generalitat Valenciana.  
  
València, 26 de març de 2019.- El conseller d'Educació, Investigació, Cultura i Esport: Vicent Marzà Ibáñez.
Diari Oficial de la Generalitat Valenciana


Sumari del DOGV 8463, del 14-01-2019 (2018/11126)

Notificació de la sentència dictada en el judici verbal número 829/2018.
------------------------------------------------------------------------

### Dades del document

Número de DOGV
:   8463

Data del DOGV
:   14-01-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2018/11807


Organisme emissor
:   Jutjat de Primera Instància Número 22 de València

Tipus de document
:   Edicte

Notificació de la sentència dictada en el judici verbal número 829/2018. [2018/11780]  
Procediment: judici verbal número 829/2018.  
De: Logiters Logística, SA.  
Procurador: Ignacio Zaballos Tormo.  
Contra: Juan Carlos Valcárcel Miquel.  
En les actuacions de judici verbal número 829/2018 seguit a instàncies de Logiters Logística, SA contra Juan Carlos Valcárcel Miquel, s'ha dictat sentència, l'encapçalament i la dispositiva de la qual són del tenor literal següent:  
  
«Sentència número 297/2018  
València, 10 de desembre de 2018.  
David Gericó Sobrevela, magistrat jutge del Jutjat de Primera Instància número 22 de València i el seu partit judicial, he vist les presents actuacions de judici verbal número 829/2018, seguit a instàncies del procurador dels tribunals Ignacio Zaballos Tormo, en nom i representació de Logiters Logística SA, contra Juan Carlos Valcárcel Miquel, en rebel·lia processal i parador ignorat; les actuacions d'aquest judici versen sobre els següents.  
Vistos els preceptes citats i altres de general i pertinent aplicació, en nom del rei i per l'autoritat conferida pel poble espanyol,  
  
Dispose  
Estime la demanda interposada en nom de la mercantil Logiters Logística, SA, i condemne Juan Carlos Valcárcel Miquel a pagar a l'actora la quantitat de 1.003,53 euros; a abonar totes les quanties respecte de les factures que es continuen reportant, corresponents al servei d'emmagatzematge, assegurança i tramitació documental prestat, en relació amb les mercaderies que es troben en les instal·lacions de l'actora, fins a la seua eixida efectiva; la quantitat s'incrementarà amb l'interés de demora anual establit en la Llei 3/2004 de lluita contra la morositat; i inste la part demandada que les retire; condemne el demandat al pagament de les costes processals.  
Aquesta resolució és ferma i en contra no es pot interposar cap recurs (art. 455.1 de la Llei d'enjudiciament civil).  
Procediu a notificar aquesta sentència al demandat Juan Carlos Valcárcel Miquel, en situació de rebel·lia, mitjançant edicte que es fixarà en el Diari Oficial de la Generalitat Valenciana i al tauler d'anuncis de l'oficina judicial, de conformitat amb l'article 497.2 de la Llei d'enjudiciament civil.  
Aquesta és la meua sentència, que pronuncie, mane i signe.»  
  
I atés que el demandat, Juan Carlos Valcárcel Miquel, es troba en parador ignorat, expedisc aquest edicte a fi que li valga de notificació de forma deguda.  
  
València, 10 de desembre de 2018.- La lletrada de l'Administració de justícia: M.ª Dolores Crespín Jiménez.
Diari Oficial de la Generalitat Valenciana


Sumari del DOGV 8525, del 09-04-2019 (2019/2572)

Notificació de la sentència dictada en el procediment ordinari número 65/2018.
------------------------------------------------------------------------------

### Dades del document

Número de DOGV
:   8525

Data del DOGV
:   09-04-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/2572


Organisme emissor
:   Jutjat de Primera Instància Número 4 de Catarroja

Tipus de document
:   Edicte

Notificació de la sentència dictada en el procediment ordinari número 65/2018. [2019/2572]  
  
Demandant: Santander Consumer EFC, SA.  
Procuradora: Remedios Lozano Ortega.  
Demandada: Amalia Cuevas Gutiérrez.  
  
Ana Escrivá Crespo, lletrada de l'Administració de justícia del Jutjat de Primera Instància número 4 de Catarroja (València), faig saber que davant d'aquest jutjat i Secretaria a càrrec meu se segueixen les actuacions de procediment ordinari número 65/2018, a instàncies de Santander Consumer EFC, SA, contra Amalia Cuevas Gutiérrez, en què s'ha dictat una sentència de data 7 de gener de 2019, que té la part dispositiva, literalment, com segueix:  
  
«Dispositiva  
Per tot el que s'ha exposat, estime la demanda interposada per Santander Consumer EFC, SA, contra Amalia Cuevas Gutiérrez i, en conseqüència, condemne la part demandada a pagar 11.919,22 euros juntament amb els interessos legals des de l'última liquidació fins a fer-ne efectiu el pagament. Condemne a costes la part demandada.  
Notifiqueu aquesta resolució a les parts. Contra aquesta podran interposar un recurs d'apel·lació davant d'aquest jutjat dins del termini de 20 dies des de l'endemà de la notificació, on han d'exposar les al·legacions en què es base la impugnació i esmentar la resolució objecte d'apel·lació i els pronunciaments que impugna. D'aquest recurs coneixerà l'Audiència Provincial de València (art. 458 i 463 LEC, en la redacció que en fa la Llei 37/2011, de 10 d'octubre).  
De conformitat amb la disposició addicional quinzena de la Llei orgànica del poder judicial introduïda per la Llei orgànica 1/2009 de 3 de novembre, per a la interposició del recurs d'apel·lació esmentat caldrà constituir prèviament un depòsit de cinquanta euros (50 euros), que haurà de ser consignat en el compte de depòsits i consignacions d'aquest òrgan judicial, i s'haurà d'aportar constància documental d'aquest. No s'admetrà a tràmit el recurs si no s'ha constituït el referit depòsit.  
  
Així ho dispose i ho signe.»  
  
I per a deixar-ne constància, i perquè servisca de notificació a la demandada, Amalia Cuevas Gutiérrez, en la forma establida en l'article 497.2 de la Llei d'enjudiciament civil, en relació amb el 164 del mateix text legal, expedisc aquest edicte, que serà fixat al tauler d'anuncis d'aquest jutjat i publicat en el Diari Oficial de la Generalitat Valenciana.  
  
Catarroja, 4 de febrer de 2019.- La lletrada de l'Administració de justícia: Ana Escrivá Crespo.
Diari Oficial de la Generalitat Valenciana


Sumari del DOGV 8700, del 18-12-2019 (2019/11394)

Informació pública de l'amonestació pública imposada en expedient sancionador dirigit a mediador inscrit en el Registre Especial de Mediadors d'Assegurances, Corredors de Reassegurances i els seus Alts Càrrecs de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8700

Data del DOGV
:   18-12-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/11987


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de l'amonestació pública imposada en expedient sancionador dirigit a mediador inscrit en el Registre Especial de Mediadors d'Assegurances, Corredors de Reassegurances i els seus Alts Càrrecs de la Comunitat Valenciana. [2019/11177]  
Per resolució de la Direcció General d'Economia Sostenible de data 9 de setembre de 2019 s'ha acordat imposar a AC Quantum Mediadores de Seguros, SL, inscrita en el Registre Especial de Mediadors d'Assegurances, Corredors de Reassegurances i els seus Alts Càrrecs de la Comunitat Valenciana amb el número VS-2017-022 la sanció d'amonestació pública, per una infracció greu, per no haver presentat la declaració estadística comptable 2018.  
La resolució esmentada és ferma per no haver-se interposat contra aquesta els recursos administratius ordinaris.  
I en execució d'aquesta resolució s'efectua la present publicació d'amonestació pública.  
  
València, 21 de novembre de 2019.- El director general d'Economia Sostenible: Miquel Lorente López.
Diari Oficial de la Generalitat Valenciana


Sumari del DOGV 8607, del 06-08-2019 (2019/6249)

Notificació de la sentència dictada en el procediment de divorci contenciós número 1099/2018.
---------------------------------------------------------------------------------------------

### Dades del document

Número de DOGV
:   8607

Data del DOGV
:   06-08-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/6249


Organisme emissor
:   Jutjat de Primera Instància Número 1 de Dénia

Tipus de document
:   Edicte

Notificació de la sentència dictada en el procediment de divorci contenciós número 1099/2018. [2019/6249]  
De: Ella Ellison.  
Procurador: Vicente Jaime Sempere Sirera.  
Contra: Jonathan David Ellison.  
  
Marta Moreno Rodríguez, lletrada de l'Administració de justícia del Jutjat de Primera Instància número 1 de Dénia, fa saber que en el procediment de divorci contenciós número 1099/2018 seguit a instàncies d'Ella Ellison contra Jonathan David Ellison, s'ha dictat sentència, de data 7 de juny de 2019, i havent resultat negatives les gestions per a conéixer el domicili o residència habitual de Jonathan David Ellison, se li fa saber que el text íntegre de la resolució es troba a la seua disposició en la Secretaria d'aquest jutjat i que en contra es pot interposar recurs d'apel·lació davant l'Audiència Provincial d'Alacant (art. 466 LEC).  
  
Conforme a la Instrucció 6/12 de la Secretaria General de l'Administració de Justícia queden les actuacions en l'oficina judicial a la disposició dels interessats.  
El termini per a recórrer és de 20 dies a comptar des del següent a la seua notificació, i haurà de depositar 50 euros en el compte de consignacions del jutjat excepte si fora beneficiari de justícia gratuïta.  
Les dades personals que es posen a la disposició de les parts han de ser tractades amb confidencialitat i per a les finalitats de l'Administració de justícia en els termes previstos en la Llei orgànica de protecció de dades.  
I a fi que servisca de notificació de forma deguda a Jonathan David Ellison, expedisc aquest edicte.  
  
Dénia, 10 de juny de 2019.- La lletrada de l'Administració de justícia: Marta Moreno Rodríguez.
Diari Oficial de la Generalitat Valenciana


Sumari del DOGV 8531, del 17-04-2019 (2019/3842)

Extracte de la Resolució d'1 de març 2019, del vicerector d'Internacionalització i Cooperació, per la qual es convoca l'II edició del concurs Campaña de Comunicació dels ODS.
------------------------------------------------------------------------------------------------------------------------------------------------------------------------------

### Dades del document

Número de DOGV
:   8531

Data del DOGV
:   17-04-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/3842


Data del document
:   01-03-2019

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució d'1 de març 2019, del vicerector d'Internacionalització i Cooperació, per la qual es convoca l'II edició del concurs Campaña de Comunicació dels ODS. [2019/3842]  
BDNS (identif.): 449906.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Els premis estan dirigits a tota la comunitat universitària de la Universitat de València: estudiants de grau, màster o doctorat, personal docent i investigador i personal d'administració i serveis.  
  
Segon. Objecte  
L'objecte de la convocatòria és un premi sobre treballs per a desenvolupar un joc infantil que promoguen i difonga els 5 eixos centrals dels ODS: planeta, persones, prosperitat, pau i aliances.  
  
Tercer. Bases reguladores  
Les bases de la convocatòria de la II concurs Campanya de Comunicació dels ODS http://ir.uv.es/ht6svNk  
  
Quarta. Quantia  
L'import màxim del total dels premis a concedir ascendeix a 5.000 euros, distribuïts en la categoria A amb 2.500 euros i la categoria B 2.500 euros, subjectes a les retencions i les normatives fiscals pertinents. Els premis podran ser conferits a una persona o a un equip.  
  
  
Cinquè. Termini de presentació de sol·licituds  
El termini de presentació de les sol·licituds comença a partir de l'endemà de la data de publicació de la convocatòria en el Diari Oficial de la Generalitat Valenciana i finalitza l'1 d'octubre de 2019.  
  
Sisè. Altres dades  
La sol·licitud serà acompanyada del Treball tal com s'estipula en la 3 i 4, i una Memòria explicativa de la proposta en format lliure, incloent almenys, un Pla d'Actuació i un Pressupost.  
  
València, 1 de març de 2019.- La rectora, p. d. (DOGV 09.07.2019), el vicerector d'Internacionalització i Cooperació: Carlos Cecilio Padilla Carmona.